techiaith/cofnodycynulliad_en-cy huggingface dataset:
English: I just don't think that one size fits all at all. There are very good examples across Britain and across the world of both large and small local authorities that work very effectively. It's about harnessing local resources for local people and harnessing the power of local democratic decisions in order to do so. So, my own view is that if two local authorities thought they would work better as a single one, I would not be standing in the way of that, and if they think they're better to do regional collaborations and some things individually, I'd be looking to see what we could do to facilitate those working arrangements.
Welsh: Ni chredaf y gellir cael un ateb sy'n addas i bawb. Ceir enghreifftiau da iawn ledled Prydain ac ar draws y byd o awdurdodau lleol bach a mawr sy'n gweithio'n effeithiol iawn. Mae a wnelo hyn â harneisio adnoddau lleol i bobl leol a harneisio pŵer penderfyniadau democrataidd lleol er mwyn gwneud hynny. Felly, yn fy marn i, os byddai dau awdurdod lleol o'r farn y byddent yn gweithio'n well fel un awdurdod, ni fuaswn yn ceisio atal hynny, ac os ydynt o'r farn y byddai'n well ganddynt gydweithredu'n rhanbarthol a gwneud rhai pethau'n unigol, buaswn yn edrych i weld beth y gallem ei wneud i hwyluso trefniadau gwaith o'r fath.
English: Minister, do you accept that Wales does not need 22 separate local authorities and that previous Ministers' attempts to solve the issue without actually reorganising local government has led to massive waste and bureaucracy? On Monday, I met with a group of headteachers from my region to discuss the funding crisis in education, and one of their primary concerns was with the extra tier of governance added by the regional consortia and the waste it introduced. Minister, do you agree with the Williams commission that Wales would be better served by fewer, larger councils, doing away with the need for regional consortia?
Welsh: Weinidog, a ydych yn derbyn nad oes angen 22 awdurdod lleol ar wahân ar Gymru a bod ymdrechion Gweinidogion blaenorol i ddatrys y broblem heb ad-drefnu llywodraeth leol wedi arwain at wastraff sylweddol a biwrocratiaeth? Ddydd Llun, cyfarfûm â grŵp o benaethiaid o fy rhanbarth i drafod yr argyfwng ariannu mewn addysg, ac roedd un o'u prif bryderon yn ymwneud â'r haen ychwanegol o lywodraethu a ychwanegir gan y consortia rhanbarthol a'r gwastraff a gyflwynwyd yn sgil hynny. Weinidog, a ydych yn cytuno gyda chomisiwn Williams y byddai Cymru'n cael ei gwasanaethu'n well gan nifer llai o gynghorau mwy o faint, gan gael gwared ar yr angen am gonsortia rhanbarthol?
English: No, I don't, and I think I said very clearly that I didn't. I think no one size fits all at all. What we need to do is work closely with local government to agree a shared vision for the future in which we make sure that the expertise available to it is deployed to the best effect for the people of Wales. Sometimes, that expertise will sit in one authority and it needs to be shared with another. At other times, it might be spread out. As I say, no one size fits all. What we need to do is get a shared vision together on the table, agree the working arrangements and stick to them. What isn't helpful is where we do have regional arrangements and people seek to undermine them constantly, and so they can't be relied upon. Reliability and certainty, as Dai Lloyd pointed out, is one of the absolute maxims of good local administration, and I plan to make sure that we can go forward together with local government to ensure that we have that.
Welsh: Na, nid wyf yn cytuno, a chredaf fy mod wedi dweud yn glir iawn nad wyf yn cytuno. Ni chredaf fod yna un ateb sy'n addas i bawb o gwbl. Yr hyn y mae angen inni ei wneud yw gweithio'n agos gyda llywodraeth leol i gytuno ar weledigaeth a rennir ar gyfer y dyfodol lle rydym yn sicrhau bod yr arbenigedd sydd ar gael yn cael ei ddefnyddio i ddarparu'r effaith orau ar gyfer pobl Cymru. Weithiau, bydd yr arbenigedd hwnnw i'w gael mewn un awdurdod a bydd angen ei rannu ag un arall. Ar adegau eraill, efallai y bydd yn cael ei ledaenu. Fel y dywedaf, nid oes un ateb sy'n addas i bawb. Yr hyn y mae angen inni ei wneud yw llunio gweledigaeth a rennir rhyngom, cytuno ar y trefniadau gweithio a glynu atynt. Yr hyn nad yw'n ddefnyddiol yw pan fo gennym drefniadau rhanbarthol a bod pobl yn ceisio eu tanseilio drwy'r amser, ac felly ni ellir dibynnu arnynt. Dibynadwyedd a sicrwydd, fel y nododd Dai Lloyd, yw'r pethau sy'n hollbwysig ar gyfer gweinyddu lleol da, ac rwy'n bwriadu sicrhau y gallwn fwrw ymlaen ar y cyd â llywodraeth leol i sicrhau bod gennym hynny.
English: Yes, indeed. Up-to-date local development plans provide the local context to assess the cumulative impact of multiple residential development applications in the same locality. LDPs should ensure sufficient land is available in appropriate and sustainable locations to meet the projected housing need identified by the local planning authority.
Welsh: Gwnaf, yn wir. Mae cynlluniau datblygu lleol cyfredol yn darparu'r cyd-destun lleol er mwyn asesu effaith gronnol ceisiadau datblygu preswyl lluosog yn yr un ardal. Dylai cynlluniau datblygu lleol sicrhau bod digon o dir ar gael mewn lleoliadau priodol a chynaliadwy i ddiwallu'r angen rhagamcanol am dai a nodwyd gan yr awdurdod cynllunio lleol.
English: Thank you for that answer, Minister, and can I also welcome the shift in Government policy towards a more spatial approach to planning? But, in my constituency, in Llantwit Fardre, we have three significant residential planning applications within a 700m radius. They're all at different stages in the planning process, and I'm not asking you to comment on those - the ones at Ystrad Barwig, Cwm Isaf farm, and Tynant common - but what we know is that the highway infrastructure is under considerable strain, and local GPs tell me that they are struggling to maintain a good service to existing patients. People need houses, but do you agree with me that the planning process must place a greater emphasis on the cumulative impact of adjacent development on people's well-being and access to key services?
Welsh: Diolch am eich ateb, Weinidog, ac a gaf fi hefyd groesawu'r newid ym mholisi'r Llywodraeth tuag at ddull mwy gofodol o gynllunio? Ond yn fy etholaeth i, yn Llanilltud Faerdref, mae gennym dri chais cynllunio preswyl sylweddol o fewn radiws o 700m. Mae pob un ar wahanol gamau yn y broses gynllunio, ac nid wyf yn gofyn ichi wneud sylwadau arnynt - y rhai yn Ystrad Barwig, fferm Cwm Isaf a chomin Tynant - ond yr hyn a wyddom yw bod y seilwaith priffyrdd o dan bwysau sylweddol, a dywed meddygon teulu lleol wrthyf eu bod yn ei chael hi'n anodd cynnal gwasanaeth da i gleifion cyfredol. Mae angen tai ar bobl, ond a ydych yn cytuno â mi fod yn rhaid i'r broses gynllunio roi mwy o bwyslais ar effaith gronnol datblygiadau cyfagos ar les pobl a mynediad at wasanaethau allweddol?
English: Yes. A good local development plan should plan not only for its housing need, but for the infrastructure needs associated with the housing need. Clearly, that is a range of services, you know, from prosaic highway infrastructure, to digital connectivity, to access to GPs and schools, local bus services, sustainable transport, and so on. It's a very complex picture. Each place should be planning to have its place properly served by its plan, and I do think councils should be very ambitious and innovative in setting out their requirements of developers through the various agreements they make through the planning process - section 106s, for one example, or the Highways Act agreements that they make, and so on - to maximise the benefit to the local population of particular developments and to ensure that they don't concentrate everything in one area to the detriment of the other services. Indeed, that's the purpose of the LDP - to go through an inquiry stage in which local people get to have their say in that way. And I'm very pleased that 'Planning Policy Wales' has focused on place making and has put that at the heart of our national planning policy, because I think that is in line with the Well-being of Future Generations (Wales) Act 2015 and the way that we want to take Wales forward into the future.
Welsh: Ydw. Dylai cynllun datblygu lleol da gynllunio nid yn unig ar gyfer ei angen am dai, ond ar gyfer yr anghenion seilwaith sy'n gysylltiedig â'r angen am dai. Yn amlwg, golyga hynny amrywiaeth o wasanaethau, fel y gwyddoch, o seilwaith priffyrdd arferol, i gysylltedd digidol, i fynediad at feddygon teulu ac ysgolion, gwasanaethau bws lleol, trafnidiaeth gynaliadwy, ac ati. Mae'n ddarlun cymhleth iawn. Dylai pob lle fod yn cynllunio i sicrhau bod eu lle wedi'i wasanaethu'n briodol gan ei gynllun, a chredaf y dylai cynghorau fod yn uchelgeisiol iawn ac yn arloesol wrth bennu eu gofynion ar gyfer y datblygwyr drwy'r cytundebau amrywiol a wnânt drwy'r broses gynllunio - cytundebau adran 106, er enghraifft, neu'r cytundebau Deddf Priffyrdd, ac ati - er mwyn sicrhau'r budd mwyaf posibl i'r boblogaeth leol yn sgil datblygiadau penodol ac i sicrhau nad ydynt yn crynhoi popeth mewn un ardal ar draul gwasanaethau eraill. Yn wir, dyna ddiben y cynllun datblygu lleol - mynd drwy gam ymchwiliad lle y caiff y bobl leol ddweud eu dweud yn y ffordd honno. Ac rwy'n falch iawn fod 'Polisi Cynllunio Cymru' wedi canolbwyntio ar greu lleoedd ac wedi sicrhau bod hynny wrth wraidd ein polisi cynllunio cenedlaethol, gan y credaf fod hynny'n cyd-fynd â Deddf Llesiant Cenedlaethau'r Dyfodol (Cymru) 2015 a'r ffordd rydym am symud Cymru ymlaen i'r dyfodol.
English: I've got a similar situation, Minister, in my own constituency, in the town of Abergele, where there are many hundreds of new homes planned for that area as part of the local development plan. And Abergele, as the Minister may be aware, is just a short distance from Bodelwyddan, which is in the neighbouring local authority, where there are a couple of thousand new homes planned. So, within that small area, around 3,000 new homes are proposed, and yet we already have a situation where our infrastructure is creaking at the seams, the traffic is often gridlocked in Abergele, the schools are already oversubscribed - the primary schools - and, indeed, we have problems with our health service and people being able to access GPs as well. Now, I heard very carefully what you have said about the responsibilities that local authorities have, but what do you do as a Welsh Government when there are irresponsible decisions being taken by local authorities that are having scant regard, sometimes, for the transport and other infrastructure needs in their communities and potentially exacerbating them by giving permission to significant housing developments? Furthermore, what guidance are you issuing to local authorities in order that they have regard to local development plans in neighbouring local authority areas, because Bodelwyddan, of course, is in Denbighshire, and Abergele is in Conwy?
Welsh: Mae gennyf sefyllfa debyg, Weinidog, yn fy etholaeth i, yn nhref Abergele, lle mae cannoedd ar gannoedd o gartrefi newydd wedi'u cynllunio ar gyfer yr ardal honno fel rhan o'r cynllun datblygu lleol. Ac mae Abergele, fel y gŵyr y Gweinidog o bosibl, nid nepell o Fodelwyddan, sydd yn yr awdurdod lleol cyfagos, lle y cynlluniwyd cwpl o filoedd o gartrefi newydd. Felly, o fewn yr ardal fach honno, mae oddeutu 3,000 o gartrefi newydd wedi'u hargymell, ac eto, rydym eisoes mewn sefyllfa lle mae ein seilwaith yn gwegian, ceir tagfeydd traffig yn aml yn Abergele, mae'r ysgolion eisoes yn orlawn - yr ysgolion cynradd - ac yn wir, mae gennym broblemau gyda'n gwasanaeth iechyd a gallu pobl i gael mynediad at feddygon teulu hefyd. Nawr, rwyf wedi gwrando'n ofalus iawn ar yr hyn a ddywedoch ynglŷn â'r cyfrifoldebau sydd gan awdurdodau lleol, ond beth rydych yn ei wneud fel Llywodraeth Cymru pan fo awdurdodau lleol yn gwneud penderfyniadau anghyfrifol heb boeni dim, weithiau, am anghenion trafnidiaeth ac anghenion seilwaith eraill yn eu cymunedau, ac yn eu gwaethygu o bosibl drwy roi caniatâd i ddatblygiadau tai sylweddol? Yn ychwanegol at hynny, pa ganllawiau rydych yn eu rhoi i awdurdodau lleol er mwyn sicrhau eu bod yn ystyried cynlluniau datblygu lleol mewn ardaloedd awdurdod lleol cyfagos, oherwydd wrth gwrs, mae Bodelwyddan yn sir Ddinbych, ac Abergele yng Nghonwy?
English: But there's an even more fundamental issue here, of course: what is the local housing need? Your Government has actually told local authorities now that your population projections are outdated, and they were the basis, of course, for the local development plans that people are concerned about, and we've seen the allocation of additional land for housing and a need that, clearly, simply just doesn't exist. So, will you accept that that was wrong? And will you also now, therefore, instruct your officials to allow councils to de-allocate greenfield sites in order to protect our environment and communities?
Welsh: Ond mae problem fwy sylfaenol byth yma, wrth gwrs: beth yw'r angen lleol am dai? Mae eich Llywodraeth wedi dweud wrth awdurdodau lleol yn awr fod eich amcanestyniadau ar gyfer y boblogaeth wedi dyddio, a dyna oedd yn sail, wrth gwrs, i'r cynlluniau datblygu lleol y mae pobl yn pryderu amdanynt, ac rydym wedi gweld tir ychwanegol yn cael ei ddyrannu ar gyfer tai ac angen nad yw'n bodoli, yn amlwg. Felly, a wnewch chi dderbyn bod hynny'n anghywir? Ac a wnewch chi hefyd, felly, gyfarwyddo eich swyddogion i ganiatáu i gynghorau ddad-ddyrannu safleoedd tir glas er mwyn diogelu ein hamgylchedd a'n cymunedau?
English: I don't have a picture of Wales in my head around the different population projections, so I can't talk in specifics, but I'm very keen to make sure that we have the right projections in place, and that we actually respond to the need in the right places. I'm also actually very keen to ensure that developments are the right size and fitted for the area they serve. So, what we want to do is encourage, as I said, small housing developers from across Wales to bring forward small sites that suit local need and not have to have large allocations. And that's not to criticise any council; as I say, I'm speaking in generalities. But I'm hoping to look again at what we are projecting, both in terms of the local government formula overall and in terms of projected need, in order to see where we can go.
Welsh: Nid oes gennyf ddarlun o Gymru yn fy meddwl mewn perthynas â'r amcanestyniadau poblogaeth gwahanol, felly ni allaf sôn am achosion penodol, ond rwy'n awyddus iawn i sicrhau bod yr amcanestyniadau cywir ar waith gennym, a'n bod yn ymateb i'r angen yn y mannau cywir. Rwyf hefyd yn awyddus iawn i sicrhau bod maint y datblygiadau'n gywir ac yn gymesur â'r ardal y maent yn ei gwasanaethu. Felly, yr hyn rydym am ei wneud, fel y dywedais, yw annog datblygwyr bach eu maint ledled Cymru i ddarparu safleoedd bach sy'n addas i'r angen lleol heb orfod cael dyraniadau mawr. Ac nid yw hynny'n feirniadaeth o unrhyw gyngor; fel y dywedaf, rwy'n siarad yn gyffredinol. Ond rwy'n gobeithio ailedrych ar ein hamcanestyniadau, o ran y fformiwla ar gyfer llywodraeth leol yn gyffredinol ac o ran angen amcanestynedig, er mwyn gweld i ble y gallwn fynd.
English: Well, indeed, the finance Minister and I both met with local government at this morning's finance sub-group meeting to discuss finance matters, the main topic of which was the sustainability of the local government funding formula. So, we're both fresh from that very meeting.
Welsh: Wel, yn wir, cyfarfu'r Gweinidog Cyllid a minnau â llywodraeth leol yng nghyfarfod yr is-grŵp cyllid y bore yma i drafod materion cyllid, a chynaliadwyedd y fformiwla ariannu llywodraeth leol oedd y prif bwnc. Felly, mae'r ddau ohonom newydd fod yn y cyfarfod hwnnw.
English: I think there must be an echo in this Chamber - I know that you discussed this fully with my colleague Mark Isherwood earlier. This was a question that I and my colleague Janet Finch-Saunders regularly posed to your predecessor, Alun Davies, when he was in the local government role, and I'm pleased that we've set the ball rolling again today on this important issue. Now, I understand that there is a measure of disagreement here and that the Welsh Government believes that the funding formula in its current form can continue. So, can I just ask you, in a spirt of openness, that you do continue those discussions with the finance Minister and, indeed, local government? And although I know, each year, the WLGA agree to the funding formula in some form or other, I do think there is scope within the formula to tinker with it, if you will, and try and make sure that local authorities do get a slightly better deal. I'm thinking particularly about those authorities in rural areas that cover a large rural area and sometimes feel that they're not getting quite that level of support that would help them deliver services in those large rural areas.
Welsh: Mae'n rhaid fod adlais yn y Siambr hon - gwn eich bod wedi trafod hyn yn drylwyr gyda fy nghyd-Aelod Mark Isherwood yn gynharach. Roedd hwn yn gwestiwn a ofynnwyd yn rheolaidd gennyf fi a'm cyd-Aelod Janet Finch-Saunders i'ch rhagflaenydd, Alun Davies, pan oedd yn y rôl llywodraeth leol, ac rwy'n falch ein bod wedi ailgychwyn pethau heddiw ar y mater pwysig hwn. Nawr, deallaf fod peth anghytuno yma, a bod Llywodraeth Cymru yn credu y gall y fformiwla ariannu barhau ar ei ffurf bresennol. Felly, a gaf fi ofyn mewn ysbryd o onestrwydd i chi barhau â'r trafodaethau hynny gyda'r Gweinidog Cyllid, ac yn wir, gyda llywodraeth leol? Ac er y gwn, bob blwyddyn, fod CLlLC yn cytuno i'r fformiwla ariannu ar ryw ffurf neu'i gilydd, credaf fod lle o fewn y fformiwla i wneud mân addasiadau, os mynnwch, a cheisio sicrhau bod awdurdodau lleol yn cael bargen ychydig yn well. Rwy'n meddwl yn benodol am yr awdurdodau hynny mewn ardaloedd gwledig sy'n gyfrifol am ardal wledig fawr ac sydd weithiau'n teimlo nad ydynt yn cael y lefel o gymorth a fyddai'n eu helpu i ddarparu gwasanaethau yn yr ardaloedd gwledig mawr hynny.
English: We had a full discussion about the way that the formula works and any issues that anyone in the room had with them, and I invited suggestions from the local government leaders in the room and, indeed, from the wider local government community as to any suggested changes to the formula that might be something that we could all support. So, I'm very open to that. I have to say, nothing has come forward yet that significantly changes the formula. As you know, we put a funding floor in place in order to protect councils that are particularly affected by sudden changes in the way that the distribution works - so, by population change, for example, or by big differences in free-school-meals provision, or whatever it is. But we had a very good discussion this morning, and, as I said in earlier remarks, I'm not aware of what the disagreement is. There certainly wasn't any disagreement in the room this morning.
Welsh: Cawsom drafodaeth lawn ynglŷn â'r ffordd y mae'r fformiwla'n gweithio ac unrhyw broblemau a oedd gan unrhyw un yn yr ystafell gyda hi, a gofynnais am awgrymiadau gan yr arweinwyr llywodraeth leol yn yr ystafell, ac yn wir, gan y gymuned lywodraeth leol ehangach ynglŷn ag unrhyw newidiadau i'r fformiwla a allai fod yn rhywbeth y gallai pob un ohonom ei gefnogi. Felly, rwy'n agored iawn i hynny. Mae'n rhaid imi ddweud nad oes unrhyw beth wedi'i gyflwyno eto sy'n newid y fformiwla yn sylweddol. Fel y gwyddoch, rhoesom gyllid gwaelodol ar waith er mwyn diogelu cynghorau yr effeithir arnynt yn arbennig gan newidiadau sydyn yn y ffordd y mae'r dosbarthu'n gweithio - felly, gan newid yn y boblogaeth, er enghraifft, neu wahaniaethau mawr o ran darpariaeth prydau ysgol am ddim, ac yn y blaen. Ond cawsom drafodaeth dda iawn y bore yma, ac fel y dywedais mewn sylwadau cynharach, nid wyf yn ymwybodol o beth yw'r anghytundeb. Yn sicr, ni chafwyd unrhyw anghytuno yn yr ystafell y bore yma.
English: Can I start by thanking my good friend from across the Chamber, Nick Ramsay, for tabling this very important question? And I'm pleased to hear that the Minister has sat down this morning with the finance Minister to discuss this very important issue, which is raised with me on almost every occasion when I meet with members of local government in north Wales. This, of course, is a vital part of how local councils get their resources to fund the very important local services that, every day, people deserve, and of course we are all suffering at the moment from the UK austerity set by the Tory Government. Now, remembering that Welsh Government does not set the formula, but it is set on expert advice and agreed by local government, would the Minister welcome the initiation of research work by Members of the Assembly from north Wales into the effectiveness and fairness of the current formula?
Welsh: A gaf fi ddechrau drwy ddiolch i fy nghyfaill ar draws y Siambr, Nick Ramsay, am gyflwyno'r cwestiwn pwysig hwn? Ac rwy'n falch o glywed bod y Gweinidog wedi eistedd y bore yma gyda'r Gweinidog Cyllid i drafod y mater pwysig hwn, sy'n cael ei ddwyn i fy sylw ar bob achlysur bron pan fyddaf yn cyfarfod ag aelodau o lywodraeth leol yng ngogledd Cymru. Mae hon, wrth gwrs, yn rhan hanfodol o'r ffordd y bydd cynghorau lleol yn cael eu hadnoddau i ariannu'r gwasanaethau lleol pwysig y mae pobl yn eu haeddu'n ddyddiol, ac wrth gwrs mae pawb ohonom yn dioddef ar hyn o bryd yn sgil polisi cyni'r DU a osodwyd gan y Llywodraeth Dorïaidd. Nawr, gan gofio nad Llywodraeth Cymru sy'n gosod y fformiwla, ond yn hytrach ei bod yn cael ei gosod ar sail cyngor arbenigol a'i chytuno â llywodraeth leol, a fyddai'r Gweinidog yn hoffi gweld Aelodau o'r Cynulliad o ogledd Cymru yn mynd ati i wneud gwaith ymchwil ar effeithiolrwydd a thegwch y fformiwla bresennol?
English: Yes. As I said, I'm very open to any suggestion to change the current funding formula that can be agreed through the local government group. It's very much something that we agree together with local government. We very much wanted to be something that the whole of local government is able to buy into and that the Welsh Government also buys into. So, I absolutely welcome any suggestions or any research that shows us any different way of doing it.
Welsh: Buaswn. Fel y dywedais, rwy'n agored iawn i unrhyw awgrym i newid y fformiwla ariannu bresennol y gellir ei gytuno drwy'r grŵp llywodraeth leol. Mae'n bendant yn rhywbeth rydym yn dod i gytundeb â llywodraeth leol yn ei gylch. Roeddem yn awyddus iawn i fod yn rhywbeth y mae llywodraeth leol yn ei chyfanrwydd yn gallu ei gefnogi a rhywbeth y gall Llywodraeth Cymru ei gefnogi hefyd. Felly, rwy'n bendant yn croesawu unrhyw awgrymiadau neu unrhyw ymchwil sy'n dangos ffordd wahanol o'i wneud.
English: The forthcoming local government and elections Bill will introduce several measures to further encourage diversity, such as enabling job sharing by executive members.
Welsh: Bydd y Bil llywodraeth leol ac etholiadau sydd ar y ffordd yn cyflwyno nifer o fesurau i hyrwyddo amrywiaeth, megis galluogi aelodau gweithredol i rannu swyddi.